Prasība, kas celta 2016. gada 6. septembrī – Wabco Europe/Komisija
(lieta T-637/16)
Tiesvedības valoda – angļu
Lietas dalībnieki
Prasītājs: Wabco Europe (Brisele, Beļģija) (pārstāvji – E. Righini un S. Völcker, advokāti)
Atbildētāja: Eiropas Komisija
Prasītāja prasījumi:
atzīt prasību par tiesību akta atcelšanu par pieņemamu;
pilnībā vai daļēji atcelt lēmumu 1 un
piespriest Komisijai atlīdzināt tiesāšanās izdevumus.
Pamati un galvenie argumenti
Prasības pamatošanai prasītājs izvirza sešus pamatus.
Ar pirmo pamatu tiek apgalvots, ka Lēmums ir jāatceļ tādēļ, ka tajā, identificējot apgalvoto valsts atbalstu un to kvalificējot kā valsts atbalsta shēmu, ir pieļautas kļūdas tiesību piemērošanā un faktu kļūdas.
Ar otro pamatu tiek apgalvots, ka Lēmums ir jāatceļ tādēļ, ka Komisija, uzskatīdama, ka pasākums ir selektīvs atbilstoši LESD 107. pantam, ir pieļāvusi kļūdu tiesību piemērošanā un faktu kļūdu.
Ar trešo pamatu tiek apgalvots, ka Lēmums ir jāatceļ tādēļ, ka Komisija, uzskatīdama, ka ar pasākumu prasītājam tiek sniegta priekšrocība atbilstoši LESD 107. pantam, ir pieļāvusi kļūdu tiesību piemērošanā un faktu kļūdu.
Ar ceturto pamatu tiek apgalvots, ka Lēmums ir jāatceļ tādēļ, ka Komisijas neatbilstošā un pretrunīgā pamatojuma dēļ esot pārkāpts LESD 296. pants.
Ar piekto pamatu tiek apgalvots, ka Lēmums ir jāatceļ tādēļ, ka Komisija esot pārkāpusi labas pārvaldības principu, jo neesot rūpīgi un objektīvi izvērtējusi visus lietas faktus.
Ar sesto pamatu tiek apgalvots, ka Lēmums ir jāatceļ tādēļ, ka Komisija esot nepareizi izmantojusi savas pilnvaras, jo ar valsts atbalsta lēmumu esot noteikusi savu godīgas konkurences principu.
____________
1 Eiropas Komisijas 2016. gada 11. janvāra Lēmums C(2015) 9837 final par Beļģijas īstenoto virspeļņas nodokļa atlaižu valsts atbalsta shēmu SA.37667 (2015/C) (ex 2015/NN) (turpmāk tekstā – “Lēmumsˮ).